Tier verskeur man in dieretuin | Maroela Media
Yingying, 'n seldsame tier van Suid-China
"Die negejarige tier het die man verskeur," het beamptes van Shanghai-dieretuin Woensdag gesê.
Die Shanghai Daily het gesê die slagoffer was 'n 57-jarige man genaamd Zhou, wat oor drie jaar sou aftree. Zhou is verskeur voordat die tier gevoer is, maar die dieretuin het glo hongerte as motief uitgesluit. "Dit is onwaarskynlik dat die tier Zhou sou aanval uit hongerte, aangesien die tiere een maal per dag gevoer word, buiten Vrydae, om hulle te leer om kos te jag deur die omgewing in die natuur na te boots," het Tu Rongxin, direkteur van die voedingsafdeling by die dieretuin, gesê.
Zhou het al die afgelope byna vier jaar vir die tier gesorg.
Die tier, genaamd Yingying, is in die dieretuin gebore en het tot dusver nog geen tekens van aggressie getoon nie. Die tier sal nie van kant gemaak word weens die voorval nie.
Die dieretuin sal die voorval ondersoek.
Dis baie jammer dat die man op hierdie wyse gedood is, nietemin, ek is VERHEUG dat die tier nie van kant gemaak gaan word nie.
WAT? n Lewendige tier in China? Dalk word hy vet gevoer dat sy kloue en tande later in n poeier gemaal kan word om vir een of ander kwaal gebruik te word. Gemaalde tier tande en n knippie renosterhoring met n dash van n gepoachde olifant tand.